
Text rozhodnutia
Súd: Krajský súd Bratislava Spisová značka: 10Sd/72/2013 Identifikačné číslo súdneho spisu: 1013201340 Dátum vydania rozhodnutia: 04. 12. 2014 Meno a priezvisko sudcu, VSÚ: JUDr Janka Richterová ECLI: ECLI:SK:KSBA:2014:1013201340.3 Uznesenie Krajský súd v Bratislave, v právnej veci navrhovateľa: H. M., W.. XX.X.XXXX, F. Y., G.. Q. Č.. XX, zastúpeného JUDr. Petrom Vačokom, advokátom so sídlom v Bratislave, Ul. Vazovova č. 9/A, proti odporkyni: Sociálna poisťovňa, ústredie, so sídlom v Bratislave, Ul. 29 augusta č. 8, o starobný dôchodok, takto r o z h o d o l : Súd konanie z a s t a v u j e . Odporkyňa je povinná z a p l a t i ť navrhovateľovi trovy konania vo výške 653,34 €, na účet jeho advokáta, do 15 dní od právoplatnosti uznesenia. o d ô v o d n e n i e : Navrhovateľ sa domáhal preskúmania zákonnosti rozhodnutia odporkyne zo dňa 7. júna 2013, L.. A.. XXX XXX XXXX X, ktorým bola zamietnutá jeho žiadosť o starobný dôchodok. Navrhovateľ po vydaní rozhodnutia zo dňa 8. septembra 2014 ( v poradí piatom ), ktorým odporkyňa v plnom rozsahu vyhovela odvolaniu a od 31.7.2011 zvýšila starobný dôchodok na sumu 256,40 € mesačne, zobral svoj návrh celkom späť. Podľa § 96, ods. 1 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Súd berúc do úvahy dispozitívny úkon navrhovateľa, konanie zastavil podľa citovaného ustanovenia v spojení s § 250l, ods.2, § 250h, ods. 2 a § 246c, ods.1 O.s.p. O trovách konania súd rozhodol podľa § 146, ods.2 v spojení s § 246c, ods. 1 a 250l ods.2 O.s.p., keď k späťvzatiu dôvodne podaného návrhu došlo pre správanie odporkyne. Trovy konania predstavujú trovy právneho zastúpenia v uplatnenej sume 653,34 €. Odmena advokáta bola priznaná podľa § 11 ods. 4 a § 13a ods.1 Vyhl. č. 655/2004 Z.z. o odmenách a náhradách advokátov vo výške jednej trinástiny výpočtového základu v r. 2013 za 2 úkony právnej služby ( prevzatie a príprava zastúpenia a písomné vypracovanie návrhu) á 60,08 € + 2 x réžijný paušál á 7,81 €, spolu 135,78. V r. 2014 za šesť úkonov právnej služby ( vyjadrenie/návrh-odvolanie k rozhodnutiu zo dňa 30.1.2014, vyjadrenie/návrh-odvolanie k rozhodnutiu zo dňa 7.4.2014, vyjadrenie/návrh-odvolanie k rozhodnutiu zo dňa 22.4.2014, účasť na pojednávaní dňa 4.7.2014, písomné podanie zo dňa 18.8.2014 a podanie o späťvzatí návrhu ) á 61,85 €+ 6x réžijný paušál á 8,04 €, spolu 419,34 € + 20% DPH (111,02 €). Poučenie: Proti tomuto uzneseniu možno podať odvolanie do 15 dní odo dňa jeho doručenia, prostredníctvom procesného súdu na Najvyšší súd Slovenskej republiky v Bratislave.

